Държавен вестник, бр. 91, 2019 г., стр. 49

БРОЙ  91	
Д Ъ Р Ж А В Е Н  В Е С Т Н И К 	
СТР.  49  
8. име на професионална/и гимназия/и-
партньор/и в обучението чрез работа или друга 
обучаваща институция по чл. 17а, ал. 1, т. 1 
и 2 от ЗПОО, с която/които работодателят е 
сключил договор за дуално обучение;
9. професия/и и специалност/и, по която/
които работодателят осъществява обучение 
чрез работа (дуална система на обучение) 
съгласно Списъка на професиите за професи-
онално образование и обучение.
Г л а в а  т р е т а
СЪЗДАВАНЕ И ПОДДЪРЖАНЕ НА ИНФОР-
МАЦИОННАТА БАЗА ДАННИ
Чл. 6. (1) Работодател, който изразява жела-
ние да бъде включен в информационната база 
данни, следва да изпрати до деловодството на 
Министерството на икономиката заявление 
по образец съгласно приложение № 1, в което 
декларира изпълнението на изискванията по 
чл. 4 и предоставя информация по чл. 5.
(2) Когато заявлението се подава чрез упъл-
номощено лице, към него се прилага валидно 
пълномощно.
(3) Заявлението по ал. 1 може да се подава 
по електронен път, подписано с електронен 
подпис.
Чл. 7. (1) Министърът на икономиката 
създава необходимите условия и осъществява 
контрол върху дейността по включването на 
работодатели в информационната база данни 
лично или чрез оправомощено от него лице.
(2) Министърът на икономиката или опра-
вомощено от него лице определя със заповед 
служители на Министерството на икономиката, 
които да отговарят за следните дейности:
1. разглеждане на постъпилите заявления 
за включване в информационната база данни;
2. изготвяне на мотивирано предложение 
до министъра на икономиката за включване 
или изключване на работодатели от информа-
ционната база данни;
3. актуализиране на информационната база 
данни при получена информация от работо-
дател, от Министерството на образованието и 
науката или от друга компетентна институция 
за настъпила промяна в изпълнението на изиск- 
ванията по чл. 4 или в информацията по чл. 5.
Чл. 8. (1) Постъпилите заявления за включ-
ване в информационната база данни се разглеж-
дат от служителите по чл. 7, ал. 2 в рамките 
на 5 работни дни.
 (2) Вписването на данните и актуализи-
рането на информацията в информационната 
база данни се осъществява след одобрение от 
министъра на икономиката или оправомоще-
но от него лице в срок от 15 работни дни от 
получаване на заявлението по чл. 6, съответно 
от получаване на актуалната информация.
(3) Актуална информация, корекции или 
допълнения по вече подадено заявление могат 
да се подават от работодател чрез попълване 
на ново заявление.
Чл. 9. Работодателят се изключва от ин-
формационната база данни:
1. когато се установи, че не отговаря на 
някое от изискванията по чл. 4;
2. по негово писмено заявление в свободен 
текст.
Чл. 10. Министерството на образованието 
и науката предоставя на Министерството на 
икономиката два пъти годишно информация за 
всички осъществени и прекратени партньорства 
между работодатели и професионални гимназии 
с цел тяхното отразяване в информационната 
база данни.
Чл. 11. (1) Работодател, който отговаря на 
изискванията по чл. 4, но не е подал заявление 
за включване в информационната база данни, 
може да участва в партньорство за осъществя-
ване на обучение чрез работа (дуална система 
на обучение), включително да сключва дого-
вори с институция по чл. 17а, ал. 1, т. 1 и 2 
от Закона за професионалното образование и 
обучение, въз основа на решение на директора 
на институцията.
(2) В случаите по ал. 1 работодателят удосто-
верява изпълнението на изискванията по чл. 4 
с писмена декларация съгласно приложение 
№ 2, която е приложение към сключения до-
говор с институцията.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Професионална гимназия-партньор“ 
или друга обучаваща институция-партньор, 
посочена в чл. 17а, ал. 1, т. 1 и 2 от ЗПОО, 
е институцията, с която работодателят има 
сключен договор за осъществяване на обучение 
чрез работа по професия на ученици и лица, 
навършили 16-годишна възраст.
2. „Работодател“ е всяко физическо лице, 
юридическо лице или негово поделение, както 
и всяко друго организационно и икономически 
обособено образувание (предприятие, учреж-
дение, организация, кооперация, стопанство, 
заведение, домакинство, дружество и други по-
добни), което самостоятелно наема работници 
или служители по трудово правоотношение, 
включително за извършване на надомна работа 
и работа от разстояние и за изпращане за из-
пълнение на работа в предприятие ползвател 
по смисъла на § 1, т. 1 от Кодекса на труда.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание 
чл. 17а4, ал. 6 от Закона за професионалното 
образование и обучение.
§ 3. Наредбата влиза в сила от деня на об-
народването є в „Държавен вестник“.
Министър: 
Емил Караниколов